Першае ўпамінанне пра бібліятэку ў г. Дрыса адносіцца да 1904 года, ужо ў той час жыхары нашага краю цікавіліся кнігамі і імкнуліся да ведаў. Таксама ёсць сведкі, што ў 1921 г. у горадзе была цэнтральная хата-чытальня. Раённая бібліятэка, папярэдніца сучаснай, была заснавана ў 1944 годзе, пасля вызвалення горада ад нямецка-фашысцкіх захопнікаў. На той момант яе кніжны фонд налічваў толькі каля дзвюх тысяч экзэмпляраў, і праз некаторы час яна была аб’яднана з адкрытай у 1948 годзе гарадской бібліятэкай.